Publicitate

UPDATE. Numărul reclamațiilor împotriva lui Cheloo, jurat la X Factor, a ajuns la 700.

Curg plângerile împotriva lui Cheloo, jurat la X Factor, după reacțiile acestuia la adresa unui concurent. Până la ora redactării acestui articol, peste 500 de reclamații au fost primite la CNA, la nici 48 de ore de la difuzarea emisiunii X Factor.

Reclamațiile curg de la o oră la alta. Sunt 500 de reclamații și continuă să curgă, a spus Laura Georgescu pentru paginademedia.ro. Reamintim că în ediția X Factor de duminică, Cheloo i s-a adresat unui concurent, Paulo Lagana, care și-a recunoscut orientarea sexuală, spunându-i „Ai cântat, eu disprețuiesc tot ceea ce ești, ce reprezinți și țara asta te va trimite acasă cu siguranță”.

Câteva fragmente din plângerile primite:

„Felul în care Cheloo se adresează participantului este jignitor, defăimător și umilitor la adresa lui, a sexualității, țării de origine și a modului în care el își exprimă sexualitatea (prin îmbrăcăminte), iar o cauză medicală (dioptriile) nu ar trebui luată în derâdere sau batjocorită și în niciun caz pe un post național. prin comportamentul lui, instigă la violență verbală asupra comunității gay”.

„Vă solicit să sancționați postul Antena 1 și a domnului Cătălin Ștefan Ion (Cheloo) pentru incitare la ură pe considerente de orientare sexuală”.

„Difuzarea acestor declarații homofobe contravine art 40 din legea audiovizualului care interzice difuzarea de programe care conțin orice formă de incitare la ură, pe considerente de rasă, religie, naționalitate, sex sau orientare sexuală”

„Sunt declarații homofobe, discriminatoare”

„Aveți verticalitate și fiți obiectivi”.

Citește și:

Iulia Bunea

iulia.buneapaginademedia.ro